# Vejanlæg dialog

Beskrivelse:
Denne dialog indeholder værktøjer til at bygge veje, busstoppesteder, tunneller, lastepladser, vejdepoter og jernbaneovergange.

Udseende:
Dialogen består af seks (6) symboler, der hver repræsenterer et byggeværktøj.

Gående fra venstre mod højre samt oppefra og ned er de forskellige symboler:

Byg vejanlæg:

Dette værktøj vil bygge en vej imellem to kort-kvadrater. Ved venstreklik på symbolet forandres cursoren til et vej-symbol. For at bygge en vej venstreklikkes på start-kvadratet. Cursoren forandres derved til en bulldozer. Venstreklik derefter på slut-kvadratet. Simutrans vil nu bygge en vej imellem de to kvadrater.
Der bliver kun bygget på frie kvadrater og over egne og andre spilleres veje. Andre spilleres jernbanespor vil ikke blive krydset. Benyt jernbaneovergange, broer eller tunneller til at krydse disse "forhindringer".
Hvis der ikke kan findes en forbindelse imellem de to kvadrater vil der ikke blive bygget noget overhovedet.

Byg busstoppested:
Dette værktøj benyttes til at bygge busstoppesteder på veje. Ved venstreklik på symbolet forandres cursoren til et stoppestedssymbol. Venstreklik derefter på en vej, hvor du vil have stoppestedet placeret.

Byg tunneller:
Dette værktøj benyttes til at bygge tuneller. Ved venstreklik på symbolet ændres cursoren til et tunnelsymbol. Tunneller benyttes til at lave lige vejstrækninger igennem et bjerg. Benyt tunneller til at undgå at skulle bygge udenom eller over bjerget.
For at bygge en tunnel skal vejene, der skal forbindes, bygges først. Byg de to veje så de ender overfor hinanden og opad en skråning på det bjerg, tunnellen skal gå igennnem. Det er vigtigt, at vejene er på samme niveau på hver side af bjerget.
Venstreklik derefter på en af vejafslutningerne, hvorefter de vil blive forbundet med en tunnel.

Byg lasteplads:
Dette værktøj benyttes til at bygge lastepladser. Lastepladser benyttes af dine lastbiler til at laste eller aflevere varer. En lasteplads bygges ved at venstreklikke på symbolet, hvorved cursoren forandres til et lastepladssymbol, og derefter venstreklikke på en vejafslutning, hvor du vil have lastepladsen placeret. Bemærk at der højest kan være to køretøjer på en lastplads af gangen

Byg vejdepot:
Dette værktøj benyttes til at bygge
vejdepoter. Depoter benyttes til at købe, sælge og opdatere dine køretøjer. Depoter bygges, ligesom lastepladser på vejafslutninger ved at venstreklikke på symbolet, hvorved cursoren forandres til et depotsymbol, og derefter venstreklikke, hvor depotet skal placeres,

Byg jernbaneovergang:
Dette værktøj benyttes til at bygge en jernbaneovergang over et jernbanespor. Ved venstreklik på symbolet ændres cursoren til et jernbaneovergangssymbol. Jernbaneovergange benyttes til at krydse jernbanespor. For at bygge en jernbaneovergang venstreklikkes på et lige sporstykke, hvorefter veje via jernbaneovergangen kan krydse jernbanesporet.