# Rutemål dialog

Beskrivelse:
For alle rutemål (busstoppesteder, lastepladser, jernbanestationer og havne) på kortet kan denne dialog åbnes ved at klikke på rutemålet. Bemærk, hvis der er køretøjer på rutemålet, vil en køretøjs dialog ligeledes blive åbnet for hvert køretøj. Dialogen giver nyttig information om rutemålet, dets forbindelser og den aktuelle varesituation.

Udseende:
Øverst i dialogen er rutemålets navn og nummer. Derefter følger en oversigt over passagerer befordret fra rutemålet denne dag. Dernæst kommer en oversigt over aktuelt ventende varer (og passagerer). Hertil er knyttet to knapper med teksten 'Statistik' og 'Destination' samt et visningsareal, der giver oplysninger om mængden af og destinationen for de ventende varer.
Øverst til højre i dialogen er en knap med teksten 'Detaljer' og herunder et billedudsnit af rutemålet. Ved at klikke på dette billedudsnit, vil rutemålet blive centreret på kortet.

De tre knapper har følgende funktion:

Statistik:
Statistik knappen udvider dialogen med et grafisk visningsareal og en række trykknapper, der hver repræsenterer et rutemålsnøgletal. Ved at trykke på en knap bliver udviklingen af det ønskede nøgletal illustreret grafisk i visningsarealet.

Destination:
Dette er en "tilstandsknap" til sortering af oplysningerne om ventende varer i visningsarealet. De mulige sorteringsmuligheder (tilstande) er efter 'Destination', 'via' og 'Mængde'

Detaljer:
Denne knap åbner en ny dialog med følgende yderligere rutemålsoplysninger:

- Forbundne industrier:
Angiver hvilke nærliggende industrier, der benytter dette rutemål til at modtage eller aflevere varer. Denne oplysning er et glimrende check for, om et rutemål "er placeret tæt nok" på en industri til at kunne betjene denne. Et rutemål kan udmærket betjene flere industrier samtidigt

- Modtager følgende varer:
Angiver hvilke varer, der kan leveres til rutemålet.

- Direkte ruter herfra:
Angiver hvilke andre rutemål, der er direkte forbindelse til samt hvilke varer, der leveres til eller fra dette rutemål.

- Stoppested for rute:
Angiver hvilke definerede (nummererede) ruter, der har dette rutemål som stoppested.