# Jernbaneanlæg dialog

Beskrivelse:
Denne dialog indeholder værktøjer til at bygge jernbanespor, signaler, tunneller, el-master, stationer, depoter og jernbaneovergange.

Udseende:
Dialogen består af syv (7) symboler, der hver repræsenterer et byggeværktøj.

Gående fra venstre mod højre samt oppefra og ned er de forskellige symboler:

Byg jernbaneanlæg:
Dette værktøj vil bygge et jernbanespor imellem to kort-kvadrater. Ved venstreklik på symbolet forandres cursoren til et jernbanekryds-symbol. For at bygge et jernbanespor venstreklikkes på start-kvadratet. Cursoren forandres derved til en bulldozer. Venstreklik derefter på slut-kvadratet. Simutrans vil nu bygge et jernbanespor imellem de to kvadrater.
Der bliver kun bygget på frie kvadrater. Veje og andre spilleres jernbanespor vil ikke blive krydset. Benyt jernbaneovergange, broer eller tunneller til at krydse disse "forhindringer".
Hvis der ikke kan findes en forbindelse imellem de to kvadrater vil der ikke blive bygget noget overhovedet.

Byg jernbanesignal:
Dette værktøj benyttes til at bygge jernbanesignaler på jernbanespor. Ved venstreklik på symbolet forandres cursoren til et signalsymbol.
For at bygge et signal venstreklikkes på et jernbanespor, hvor signalet skal placeres. Signaler bygges på kvadrat-grænser, men faktisk bygges et signal på begge tilstødende kvadrater. Der kan kun bygges et signal på et kvadrat.
For at fjerne et signal benyttes "Fjern/riv ned" menuen. Dette vil fjerne signalet men lade jernbanesporet intakt.
Signaler benyttes til at begrænse toges rutemuligheder. De kan f.eks benyttes til at tillade to toge at benytte den samme sporstrækning.
Ensrettede signaler kan benyttes til at tvinge tog i en bestemt retning.
Et ensrettet signal fås ved at placere et normalt signal og derefter venstreklikke på signalet igen. Ved et yderligere venstreklik bliver retningen for det ensrettede signal ændret og endnu et venstreklik får signalet tilbage til et normalt "tovejs-signal"
Check omhyggelig om et ensrettet signal vender rigtigt, da togene i modsat fald ikke vil kunne finde en rute.

Byg jernbanetunnel:
Dette værktøj benyttes til at bygge jernbanetuneller. Ved venstreklik på symbolet ændres cursoren til et tunnelsymbol.
Tunneller benyttes til at lave lige jernbanestrækninger igennem et bjerg. Benyt tunneller til at undgå at skulle bygge udenom eller over bjerget.
For at bygge en tunnel skal jernbanesporene, der skal forbindes, bygges først. Byg de to jernbanespor så de ender overfor hinanden og opad en skråning på det bjerg, tunnellen skal gå igennnem. Det er vigtigt, at sporene er på samme niveau på hver side af bjerget.
Venstreklik derefter på en af spor-enderne, hvorefter de vil blive forbundet med en tunnel.

Byg el-master:
Dette værktøj benyttes til at bygge el-master på en jernbanestrækning. Ved venstreklik på symbolet ændres cursoren til et el-mastsymbol.
For at elektrificere en jernbanestrækning venstreklikkes på et vilkårligt jernbanespor på strækningen.
El-master er nødvendige for at kunne benytte toge, der har el som drivmiddel. Hvis der mangler el-master, vil et sådant tog ikke kunne finde en rute.

Byg jernbanestation:
Dette værktøj benyttes til at bygge en jernbanestation på en jernbanestrækning. Ved venstreklik på symbolet ændres cursoren til et stationssymbol.
Stationer benyttes af toge til at hente eller aflevere varer. Stationer bygges af stationselementer og kan være af vilkårlig størrelse.
For at bygge et stationselement venstreklikkes på det jernbanespor-kvadrat, hvor elementet skal placeres. Stationselementer kan ikke bygges på skråninger, i kurver eller på sporkryds.
Ethvert stationselement, der placeres ved siden af en eksisterende station, vil blive en del af denne station. Ethvert element kan indeholde to (2) togvogne.
Kontroller at en station kan indeholde det længste tog, der skal stoppe der. Togvogne, der ikke er inde i stationer vil ikke blive lastet eller losset.

Byg togdepot:
Dette værktøj benyttes til at bygge et togdepot på en jernbanestrækning. Ved venstreklik på symbolet ændres cursoren til et depotsymbol.
Depoter benyttes til at købe, sælge og opdatere toge og togvogne.
For at bygge et depot venstreklikkes på et eksisterende jernbanespor-afslutning, hvor depotet ønskes placeret.

Byg jernbaneovergang:
Dette værktøj benyttes til at bygge en jernbaneovergang over en vej. Ved venstreklik på symbolet ændres cursoren til et jernbaneovergangssymbol.
For at bygge en jernbaneovergang venstreklikkes på et lige vejstykke. Jernbaneovergange benyttes til at krydse egne veje. For at krydse andre spilleres veje skal benyttes tuneller eller broer.